{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o provedbi Programa potpore za organizaciju skupova o poljoprivredi, ribarstvu, šumarstvu, veterinarstvu i zaštiti bilja za razdoblje od 2025. do 2027."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"JOSIP HARAMIJA","PRAVILNIK,\nČlanak 7.","Komentar Josip Haramija \n\n\"Komentar Hrvatskog agronomskog društva: Predlažemo da se u članku 7. u drugom paragrafu kao prihvatljivi korisnici za aktivnosti iz članka 6. stavak 1. podstavak a) ovoga Pravilnika (organizacija \nmeđunarodnih znanstvenih skupova) uvrste i: znanstveno-stručne udruge \n-udruge koje su u svojim statutima registrirane za znanstveno-stručnu djelatnost i koje su u posljednje 3 godine prije podnošenja zahtjeva za dodjelu potpore iz ovog Programa, organizirale najmanje \njedan međunarodni znanstveni skup. \n\nTako da bi cijeli paragraf glasio:  \nZa aktivnosti iz članka 6. stavak 1. podstavak a) ovoga Pravilnika prihvatljivi korisnici su ustanove, stručna udruženja (komore), fakulteti, sveučilišta i znanstveno stručne udruge.\" \nObrazloženje: Ovakvim nacrtom pravilnika ne bi bile uključene znanstveno-stručne udruge poput Hrvatskog agronomskog društva koje u okviru svojih redovitih djelatnosti izdaje 5 znanstveno stručnih časopisa: Agronomski glasnik, Krmiva, Sjemenarstvo, Stočarstvo i Pomologia Craotica) te svake godine organizira međunarodni znanstveni skup pod nazivom Oplemenjivanje bilja sjemenarstvo i \nrasadničarstvo: https://agronomsko.hr/17-medunarodni-kongres-opl\nemenjivanje-bilja-sjemenarstvo-i-rasadnicarstvo-\n3/  i to upravo svake godine pod pokroviteljstvom Ministarstva poljoprivrede, šumarstva i ribarstva.  Uz MPRŠ pokroviteljstvo nam redovito daju i Ministarstvo znanosti, obrazovanja i mladih Republike Hrvatske te Hrvatska gospodarska komora, skup se organizira u suradnji s Europskim sjemenarskim udruženjem; Euroseeds. Prezentirani radovi sa skupa objavljuju se u navedenim časopisima.  \nZnanstveni odbor međunarodnog znanstvenog skupa kojeg organizira HAD je također međunarodnog karaktera, sastavljen od istaknutih znanstvenika i stručnjaka s područja oplemenjivanja bilja, \nsjemenarstva i rasadničarstva. Držimo da je ovaj znanstveni skup od iznimne važnosti i za sektor sjemenarstva i za razvoj poljoprivrede u Republici Hrvatskoj.","Prihvaćen","Znanstveno - stručne udruge prihvatljivi su korisnici  u skladu s Prijedlogom Programa potpore za organizaciju skupova o poljoprivredi, ribarstvu, šumarstvu, veterinarstvu i zaštiti bilja za razdoblje od 2025. do 2027."]